text: [{"text_idx": "#000004", "text": "Haleellaa kanaan namni biroo tokko ammoo kan madaaye yoo tahu, waraanni Israa\u2019el nama haleellaa kana raawwate barbaacha gandoota Falasxiinotaa heddu kan marse tahuu gabaasni arganne ni addeessa. Haleellaan kun kan raawwatame naannawa Barakan jedhamu kan Israa\u2019el Falasxiinota humnaan irraa buqqisuun, manneen yahuudotaa, warshaalee fi Kaampaaniiwwan 130 ol seeraan ala irratti ijaarte keessatti tahuun beekameera."}, {"text_idx": "#000005", "text": "Israa\u2019el dhiheenya kana Falasxiinota dachii isaanii irraa humnaan buqqisuu, naannawa galaanaa Falasxiinonni qurxummii keessaa qabaa turan daangessuu fi uggura iddoo tokko irraa gara birootti socho\u2019uu hammeessitee itti fuftee jirti. Ugguura Israa\u2019el kanaan lammiileen Falasxiin Gaazaa fi West Bank keessa jiraatan rakkoo hamaaf saaxilamanii jiru."}]